stanford-oval/wikipedia huggingface dataset:
25I-NBOMe

| 25I-NBOMe |
| --- | --- |


Tunnisteet
IUPAC-nimi:  2-(4-jodi-2,5-dimetoksifenyyli)-N-[(2-metoksifenyyli)metyyli]etaaniamiini
Muut nimet:  2C-I-NBOMe
CAS-numero:  919797-19-6
PubChem CID:  10251906
SMILES:  C(CNCC1=C(OC)C=CC=C1)C2=C(OC)C=C(I)C(OC)=C2
Ominaisuudet
Molekyylikaava:  C18H22INO3
Moolimassa:  427,28 g/mol
Ulkomuoto:  luonnonvalkoinen, heikosti keltainen jauheselvennä
25I-NBOMe (2C-I-NBOMe, N-Bomb, Cimbi-5, myös lyhennettynä ”25I”) on huumausaineena käytetty kemikaali. Se on johdettu kemiallisesti 2C-I -muuntohuumeesta.
Aineen löysi kemisti Ralf Heim Freie Universität Berlinissä 2003, ja hän julkaisi kemikaalista väitöskirjan. Saman aineen kehitti myöhemmin Purduen yliopistossa David Nicholsin johtama tutkijaryhmä.
Aineen radioaktiivista hiili-11:tä sisältävä versio, Cimbi-5, kehitettiin avuksi positroniemissiotomografiaan.
Päihdekäyttö

Vaikka 25I-NBOMe keksittiin jo 2003, sen päihdekäyttö ei ollut erityisen suosittua ennen vuotta 2010, jolloin sitä myytiin ensin muuntohuumeisiin erikoistuneissa kaupoissa. Vuonna 2014 25I-NBOMe oli kaikkein suosituin kemikaali NBOMe-sarjassa.
Aineen on laajalti huhuttu olevan nieltynä epäaktiivinen. Vaikka väitettä ei ole pystytty kumoamaan, on yliannostuksia sattunut myös nautittaessa ainetta nieltynä. Yleiset annostelutavat ovat limakalvoilta: tavallisesti annos asetetaan hampaiden ja posken väliin, kielen alle tai nuuskataan. Kielen alta tai huulen limakalvoilta imeytettynä ainetta käytetään LSD:n tavoin imupaperilappuihin imeytettynä.
Aineella on voimakas kitkerä ja metallinen maku, mutta sen tunnistaminen maistamalla on hyvin vaarallista. Aine on kuitenkin tunnistettavissa kemiallisesti väriä vaihtavilla kertakäyttötestereillä.
Annostus ja vaikutusten kesto

Erowid-sivun mukaan tyypillinen annos on 500–800 mikrogrammaa (µg) suun limakalvoilta imeytettynä. Kevyt annos on 200–600 µg ja vahva 700–1 500 µg. Ainetta voi myös nuuskata samoin annosmäärin. Suun kautta imeytettynä täydet vaikutukset ilmenevät noin 30–120 min jälkeen annoksen ottamisesta ja kestävät 6–10 tuntia. Nuuskattuna täydet vaikutukset alkavat noin 10–30 min ja kestävät 4–6 tuntia.
Koska aineen annoskoot ovat pieniä, on hyvin vaikeaa ilman laboratorio-olosuhteita mitata sopivia annoksia. Yliannostusriski on siksi huomattava.
Vaikutukset

25I-NBOMe:n vaikutuksia on verrattu LSD:hen, 2C-I:hin ja DOI:hin. 25I-NBOMe:tä käyttäneet ovat kertoneet että vaikutuksen alaisina he ovat saaneet LSD:hen verrattuna enemmän negatiivisia kokemuksia. Jotkut kertovat aineen vaikuttavan samalla tavoin kun esimerkiksi ekstaasi ja LSD annosteltuna yhtä aikaa.
25I-NBOMe:n käyttö voi aiheuttaa hengenvaarallisen myrkytyksen, ja sen käyttö on johtanut useisiin kuolemantapauksiin ympäri maailman.
Vaikutukset > Toivotut vaikutukset

Voimakkaita hallusinaatioita silmät auki ja tai kiinni, mm. häivekuvia, värimuutoksia, kirkastumia jne.
Mielialan paraneminen, euforia
Psyykkinen ja fyysinen stimulaatio
Mielikuvituksellisen ja asioita yhdistävän ajattelun kiihtyminen
Lisääntynyt kyky aistia ja arvostaa musiikkia
Elämää muuttavat henkiset kokemukset
Eroottiset aistimukset
Rakastavat ja empaattiset tuntemukset
Psykedeeliset ajatukset ja suurten asioiden tajuaminen
Vaikutukset > Neuraalit vaikutukset

Yleinen muutos tietoisuudessa
Pupillien laajeneminen
Keskittymisvaikeudet
Epätavalliset tuntemukset kehossa (kuuman- ja kylmänväreitä)
Muutos kyvyssä aistia ajan kulkua, ajan kulun hidastuminen
Muutos sydämen sykkeessä
Haukottelu
Vaikutukset > Epätoivotut vaikutukset

Sekavuus, delirium
Toistuva, spiraalimainen ja hallitsematon ajatustenkulku
Kommunikointikyvyn heikkeneminen
Pahoinvointi
Unettomuus
Vainoharhaisuus, pelko ja paniikki
Epätoivotut ja ajattelukapasiteetin ylittävät ajatukset
Epätoivotut elämää muuttavat henkiset kokemukset
Sydämen tiheälyöntisyys ja korkea verenpaine
Kehon ylikuumeneminen, hypertermia
Serotoniinisyndrooma
Suonten supistuminen; tunnottomuus; käsien, jalkojen ja kasvojen turpoaminen
Tärinä, hallitsemattomat liikkeet (dystonia), kouristuskohtaus
Rabdomyolyysi
Nopeasti kehittyvä sietokyky eli toleranssi on tyypillinen sivuoire monissa psykedeeleissä kuten 25I-NBOMe ja LSD. Näiden aineiden käytöstä johtuva toleranssi saattaa lisätä toleranssia muihin psykedeeleihin.
Laki

25I-NBOMe on luokiteltu huumausaineeksi Suomessa.
Aiheesta muualla

Erowid-portaali (englanniksi)
Erowid-portaali - NBOMe yhdisteet yleisesti (englanniksi)
isomerdesign.com (englanniksi)
Muuntohuume vei koululaisen sairaalaan Espoossa[vanhentunut linkki] Turun Sanomat 8.2.2013.
AL: Uusi superhuume rynnännyt Suomeen – kohdellaan yhä lääkkeenä Verkkouutiset 30.11.2013.
Fenetyyliamiinit eli fenyylietyyliamiinit
| --- | --- |
Amfetamiinit:  3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit:  Adrenaliini |  Dopamiini | Metyylidopa | Noradrenaliini
Katinonit:  4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut:  2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:25I-NBOMe
Käännös suomeksi
Vittorio Agnoletto

Vittorio Agnoletto
Vittorio Emanuele Agnoletto (s. 6. maaliskuuta 1958) on italialainen PRC- eli Partito della Rifondazione Comunista -poliitikko ja Euroopan parlamentin jäsen vuosina 2004–2009.
Milanossa syntynyt Agnoletto luki lääkäriksi Milanon yliopistossa ja on tehnyt työtä varsinkin AIDSin vastaisessa taistelussa. Euroopan parlamentissa hän kuului Euroopan yhtyneen vasemmiston konfederaatioryhmään/Pohjoismaiden vihreään vasemmistoon ja istui ulkoasiainvaliokunnassa.
Italialainen lehdistö nimesi Agnoletton vuonna 1994 "Vuoden lääkäriksi".
Julkaisuja

La società dell'AIDS: la verità su politici, medici, volontari e multinazionali durante l'emergenza (2000)
Prima persone: le nostre ragioni contro questa globalizzazione (2003)
Alvettula

Alvettulan silta joulukuussa 2011.
Alvettula on yksi Hauhon (vuoden 2009 alusta lähtien Hämeenlinnan) kylistä. Kylässä on vuonna 1916 rakennettu betonikaarisilta, joka oli museosiltana vuosina 1982–2009. Sillan suojelusta rakennusperintölain perusteella tehtiin esitys ja Hämeen Ely-keskus teki suojelupäätöksen keväällä 2013. Ympäristöministeriö vahvisti päätöksen alkuvuodesta 2014.
Kylä valittiin vuonna 2000 vuoden hämäläiseksi kyläksi. Alvettulasta on noin 30 kilometriä Hämeenlinnaan. Siellä viljellään maata ja kasvatetaan karjaa. Alvettulan lähellä ovat Hyömäki, Lautsia ja Niemikylät. Kylän lähellä kulkevat Valtatie 12 ja Kantatie 57, joita yhdistää Yhdystie 3062. Alvettulaan pääsee myös Hämeenlinnasta busseilla, joita kulkee arkipäivisin ja lauantaisin.
Alvettulan kylä on osa Hauhonselän kulttuurimaisema-aluetta ja sisältyy yhdessä kolmen muun ryhmäkylän kera Museoviraston inventoimiin valtakunnallisesti merkittäviin rakennettuihin kulttuuriympäristöihin.
Kylässä toimii muun muassa Niskavuoren naiset -elokuvassa esiintyvä Alvettulan koulu (alakoulu) ja päiväkoti.
Aiheesta muualla

Alvettulan kylän sivut (Arkistoitu – Internet Archive)
Hauhon kylät
Aikkola
Ajoranta
Alvettula
Apoo
Eteläinen
Hahkiala
Hakkala
Hankala
Hauhontausta
Heinäkangas
Hyvikkälä
Hyömäki
Ilmoila
Joki
Juntula
Kalaila
Keso
Kirkonkylä
Kokkala
Kokkila
Kukkola
Kyttälä
Lautsia
Lehdesmäki
Lehtelä
Matkantaka
Miehoila
Mustila
Okerla
Pappila
Porras
Porsoo
Rukkoila
Saha
Sappee
Sotjala
Torvoila
Tuittula
Tuulimylly
Uusikylä
Vihavuosi
Villantila
Vitsiälä
Vuolijoki
Vyöhykehavainnot

Vyöhykehavainnot, aiemmin zoonihavainnot, tarkoittavat tietyn taivaanpallovyöhykkeen tähtien paikanmääritystä varten tehtyjä havaintoja.
26. lokakuuta

26. lokakuuta on gregoriaanisen kalenterin mukaan vuoden 299. päivä (300. päivä karkausvuonna). Vuodesta on jäljellä 66 päivää.
Nimipäivät

suomalainen kalenteri: Niina, Nina, Amanda, Ninni, Manta
suomenruotsalainen kalenteri: Amanda, Nina, Ninni
ortodoksinen kalenteri: Dimitri, Miska, Mitja
pohjoissaamenkielinen kalenteri: Amándá
vanhemmissa kalentereissa: Adelaid, Amandus, Bogislaus, Unelma
Tapahtumia

740 – maanjäristys iski Konstantinopoliin aiheuttaen suurta tuhoa.
1863 – maailman vanhin jalkapalloliitto, The Football Association, perustettiin Englannissa.
1881 – O. K. Corralin taistelu käytiin Tombstonessa.
1905 – Ruotsi tunnusti Norjan itsenäisyyden.
1936 – Boulderin padon ensimmäinen generaattori alkoi tuottaa sähköä Yhdysvalloissa.
1944 – toinen maailmansota: Leytenlahden taistelu päättyi.
1947 – Kashmirin maharadža salli kuningaskuntansa liittyä Intiaan.
1948 – kymmenet ihmiset kuolivat matalapaineen aiheuttamaan sinkkitehtaista levinneeseen fluoridilaskeumaan Donorassa Pennsylvaniassa.
1952 – säännöllinen lentoliikenne siirtyi kokonaisuudessaan Malmin lentoasemalta Helsinki-Vantaan lentoasemalle.
1955 – Itävalta julistautui puolueettomaksi.
1955 – Ngô Đình Diệm julisti itsensä Etelä-Vietnamin presidentiksi.
1964 – Suomessa otettiin käyttöön uusi metalliraha, hopeamarkka.
1965 – The Beatlesin jäsenet otettiin Brittiläisen imperiumin ritarikunnan jäseniksi.
1976 – Transkei julisti "itsenäisyytensä" Etelä-Afrikasta.
1979 – Etelä-Korean presidentti Park Chung Hee salamurhattiin.
1981 – Tasavallan presidentti Urho Kekkonen ilmoitti eroavansa toimestaan.
1994 – Jordania ja Israel allekirjoittivat rauhansopimuksen.
1994 – Andrew Wilesin ilmoitettiin todistaneen Fermat’n suuren lauseen.
2000 – Laurent Gbagboista tuli Norsunluurannikon presidentti.
2001 – Patriot Act -laki tuli voimaan, kun Yhdysvaltain presidentti George W. Bush allekirjoitti sen.
2002 – Moskovan teatterikaappaus päättyi: noin 50 tšetšeenikapinallista ja 150 panttivankia sai surmansa.
2005 – Iranin presidentti Mahmud Ahmadinežad vaati puheessaan Israelin "pyyhkäisemistä pois kartalta" ja piti Natsi-Saksan suorittamaa juutalaisten joukkotuhoamista myyttinä.
2017 – Raaseporissa matkustajajuna törmäsi Uudenmaan prikaatin maastokuorma-autoon. Neljä ihmistä kuoli ja 11 loukkaantui.
Juhlapäiviä

Nauru: Angam-päivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 26. lokakuuta: |  |
:   Kustaa Vilkuna 1881 – Lainvalvojien ja lainsuojattomien välinen O. K. Corralin taistelu käytiin Arizonan Tombstonessa.  1902 – Kansatieteilijä, akateemikko ja opetusministeri Kustaa Vilkuna syntyi.  1964 – Iskelmälaulaja Kikka syntyi.  1994 – Andrew Wilesin ilmoitettiin todistaneen Fermat’n suuren lauseen.  1994 – Israel ja Jordania allekirjoittivat rauhansopimuksen.  2002 – Moskovan teatterikaappaus päättyi: noin 50 tšetšeenikapinallista ja 150 panttivankia sai surmansa.  
Katso myös: kalenteri ~ 25. lokakuuta, 27. lokakuuta
Vyöhykemalli

Vyöhykemalilla eli kehämallilla tarkoitetaan kaupunkimaantieteessä kaupungin kaavamaisesti esitettyä rakennemallia, jossa liikekeskustan ympärillä on eri toimintojen ja maankäytännöllisiä kehiä. Lähinnä keskustaa ovat teollisuus ja logistiikka-alueet. Seuraavaksi tulevat pieni- ja keskituloisten asuinalueet ja uloimpana ovat varakkaiden asuinalueet ja maaseutu.
Kehien syntyyn vaikuttavat monet seikat. Liikekeskusta on kaupankäynnin, hallinnon ja monien muiden toimintojen esim. kulttuurin keskus, joka tavallisesti on keskellä kaupunkia. Keskus on riippuvainen teollisuudesta ja logistiikasta, jotka ovat siksi seuraavana. Teollisuusalueiden ympäristö ei ole viihtyisä asuinalueena, joten halvimmat tontit syntyvät teollisuusalueiden ympärille. Tämä johtaa segregaatioon eli alueiden sosiaaliseen erilaistumiseen, kun pienituloiset asuttavat näitä alueita. Varakkaat asuvat uloimmalla kehällä, jossa on luontoa ja viihtyisät, väljät elinolosuhteet.
Kehämallin esitti Ernest Burgess vuonna 1927.
Yleisurheilun sisäratojen maailmanmestaruuskilpailut 1989

| 2nd IAAF World Indoor Championships |
| --- | --- |
 
Sijainti:  Budapest  Unkari
Kilpailupaikka:  Budapest Sportcsarnok
Osallistujamaita:  62
Kilpailulajeja:  24
Avajaiset:  3. maaliskuuta
Päättäjäiset:  5. maaliskuuta
Vuoden 1989 yleisurheilun sisäratojen MM-kilpailut järjestettiin maaliskuussa Budapestissa, Unkarissa.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 60 m |  Andrés Simón | 6,52 |  John Myles-Mills | 6,59 |  Pierfrancesco Pavoni | 6,61 |
| 200 m |  John Regis | 20,54 CR |  Ade Mafe | 20,87 |  Kevin Little | 21,12 |
| 400 m |  Antonio McKay | 45,59 CR |  Ian Morris | 46,09 |  Cayetano Cornet | 46,40 |
| 800 m |  Paul Ereng | 1.44,84 WR |  José Luíz Barbosa | 1.45,55 |  Tonino Viali | 1.46,95 |
| 1 500 m |  Marcus O’Sullivan | 3.36,64 CR |  Hauke Fuhlbrügge | 3.37,80 |  Jeff Atkinson | 3.38,12 |
| 3 000 m |  Saïd Aouita | 7.47,94 CR |  José Luis González | 7.48,66 |  Dieter Baumann | 7.50,47 |
| 60 m aidat |  Roger Kingdom | 7,43 CR |  Colin Jackson | 7,45 |  Igors Kazanovs | 7,59 |
| 5 000 m kävely |  Mihail Štšennikov | 18.27,10 CR |  Roman Mrázek | 18.28,90 |  Frants Kostjukevitš | 18.34,07 |
| Korkeushyppy |  Javier Sotomayor | 243 CR |  Dietmar Mögenburg | 235 |  Patrik Sjöberg | 235 |
| Seiväshyppy |  Rodion Gataullin | 585 CR |  Grigori Jegorov | 580 |  Joe Dial | 570 |
| Pituushyppy |  Larry Myricks | 837 CR |  Dietmar Haaf | 817 |  Mike Conley | 811 |
| Kolmiloikka |  Mike Conley | 17,65 CR |  Jorge Reyna | 17,41 |  Juan Miguel López | 17,28 |
| Kuulantyöntö |  Ulf Timmermann | 21,75 |  Randy Barnes | 21,28 |  Georg Andersen | 20,98 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 60 m |  Nelli Fiere-Cooman | 7,05 CR |  Gwen Torrence | 7,07 |  Merlene Ottey | 7,10 |
| 200 m |  Merlene Ottey | 22,34 CR |  Grace Jackson | 22,95 |  Natalja Kovtun | 23,28 |
| 400 m |  Helga Arendt | 51,52 CR |  Diane Dixon | 51,77 |  Jillian Richardson | 52,02 |
| 800 m |  Christine Wachtel | 1.59,24 CR |  Tatjana Grebentšuk | 1.59,53 |  Ellen Kießling | 1.59,68 |
| 1 500 m |  Doina Melinte | 4.04,79 CR |  Svetlana Kitova | 4.05,71 |  Yvonne Mai | 4.06,09 |
| 3 000 m |  Elly van Hulst | 8.33,82 WR |  Liz McColgan | 8.34,80 |  Margareta Keszeg | 8.48,70 |
| 60 m aidat |  Jelizaveta Tšernyšova | 7,82 CR |  Ljudmila Narožilenko | 7,83 |  Cornelia Oschkenat | 7,86 |
| 3 000 m kävely |  Kerry Saxby | 12.01,65 CR |  Beate Anders | 12.07,73 |  Ileana Salvador | 12.11,33 |
| Korkeushyppy |  Stefka Kostadinova | 202 |  Tamara Bykova | 202 |  Heike Redetzky | 194 |
| Pituushyppy |  Galina Tšistjakova | 698 |  Marieta Ilcu | 686 |  Larisa Berežnaja | 682 |
| Kuulantyöntö |  Claudia Losch | 20,45 |  Huang Zhihong | 20,25 |  Christa Wiese | 19,75 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Neuvostoliitto | 4 | 5 | 4 | 13 |
| 2 |  Yhdysvallat | 4 | 3 | 4 | 11 |
| 3 |  Itä-Saksa | 2 | 2 | 4 | 8 |
| 4 |  Länsi-Saksa | 2 | 2 | 2 | 6 |
| 5 |  Kuuba | 2 | 1 | 1 | 4 |
| 6 |  Alankomaat | 2 | 0 | 0 | 2 |
| 7 |  Yhdistynyt kuningaskunta | 1 | 3 | 0 | 4 |
| 8 |  Jamaika | 1 | 1 | 1 | 3 |
| 8 |  Romania | 1 | 1 | 1 | 3 |
| 10 |  Australia | 1 | 0 | 0 | 1 |
| 10 |  Bulgaria | 1 | 0 | 0 | 1 |
| 10 |  Irlanti | 1 | 0 | 0 | 1 |
| 10 |  Kenia | 1 | 0 | 0 | 1 |
| 10 |  Marokko | 1 | 0 | 0 | 1 |
| 15 |  Espanja | 0 | 1 | 1 | 2 |
| 16 |  Brasilia | 0 | 1 | 0 | 1 |
| 16 |  Ghana | 0 | 1 | 0 | 1 |
| 16 |  Kiina | 0 | 1 | 0 | 1 |
| 16 |  Trinidad ja Tobago | 0 | 1 | 0 | 1 |
| 16 |  Tšekkoslovakia | 0 | 1 | 0 | 1 |
| 21 |  Italia | 0 | 0 | 3 | 3 |
| 22 |  Kanada | 0 | 0 | 1 | 1 |
| 22 |  Norja | 0 | 0 | 1 | 1 |
| 22 |  Ruotsi | 0 | 0 | 1 | 1 |
Vittingen kirkko

| Vittingen kirkko Vittinge kyrka |
| --- | --- |

Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Vittinge församling
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vittingen kirkko (ruots. Vittinge kyrka) on Ruotsissa Hebyn kunnassa sijaitseva kirkkorakennus.
Alkuperäinen kirkkorakennus on rakennettu ennen 1300-lukua. Runkohuoneen holvit maalauksineen on tehty 1400-luvulle tyypilliseen tapaan, mutta läntisessä osassa kirkkoa ei ole maalauksia ja siellä on puiset tynnyriholvit. Holvien rakentamisen jälkeen kirkkoa on laajennettu länteen päin, todennäköisesti 1500- tai 1600-luvulla. Myös sakaristo on myöhempi lisärakennus ja se on tehty ennen keskiajan loppua.
Vuosina 1892–1894 tehtiin restaurointi, jolloin holvien ja pilarien maalaukset otettiin esille. Viimeisin remontti on tehty 1970–1971, jolloin maalaukset puhdistettiin ja kirkon penkit saivat nykyisen vihreän värinsä.
Aiheesta muualla

Wikimedia Commonsissa on kuvia tai muita tiedostoja aiheesta .
Uplandia.se (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Vittinge kyrka
Käännös suomeksi
Alex Band

Alex Band
Alexander Max Band (s. 8. kesäkuuta 1981) on Los Angelesista kotoisin oleva laulaja, joka on tunnettu The Calling-yhtyeen keulakuvana ja vokalistina. Alex on puolijuutalainen ja kasvatettu juutalaiseksi. Band nai näyttelijätär Jennifer Skyn heinäkuussa 2004 ja erosi vuonna 2008.
Alexin johtama yhtye, The Calling, on julkaissut kaksi albumia: Camino Palmero (levyn hittejä mm. "Wherever You Will Go", "Adrienne" sekä "Could It Be Any Harder"), sekä Two (levyn hittejä mm. "Our Lives", "Things Will Go My Way" ja "Anything", jonka videolla nähdään myös Alex Bandin vaimo, Jennifer Sky).
Hänen isänsä on pienen budjetin kauhuelokuvien ohjaaja, Charles Band. Kun Alex oli pieni, hän liikkui yhdessä Demi Mooren kanssa, joka näytteli Alexin isän aikaisemmissa elokuvissa. Hänen perheensä omistaa linnan Giovessa, Italiassa.
Alexin ääntä käytettiin 'The Tonight Show With Jay Leno'-nimisessä ohjelmassa sen jälkeen kun Leno soitti Bandille ja nämä puhuivat puhelimen välityksellä. Band myös oli Carlos Santanan singlellä, "Why Don't You and I". Kappale on alun perin Chad Kroegerin kirjoittama ja laulama Santana's Shamanille. Kuitenkin, kun Arista päätti julkaista laulun singlenä kesällä 2003, Kroegerin levy-yhtiö, Roadrunner, perui luvan perustelemalla sen sillä, että Kroegerin esiintyminen tällä "korkeaprofiilisella singlellä" veisi jännityksen Nickelbackin seuraavan levyn julkaisulta. Kroeger suositteli The Callingin Alex Bandia, toista Arista artistia, tilalle singlen uudelleennauhoituksiin.
Band on viime aikoina ilmoittanut hänen aikeistaan lähteä soolouralle laittamalla The Callingin tauolle joksikin aikaa. Hän on kirjoittanut lauluja hänen debyyttisooloalbumilleen, ja suunnittelee kiertuetta vuodelle 2006 tukeakseen albumiaan. Hänen kiertueensa tulee sisältämään uutta materiaalia, mutta Alex on myös vahvistanut, että The Callingin materiaalia tullaan vielä kuulemaan.
Diskografia > Studioalbumit

We've All Been There (2010)
Diskografia > EP:t

Alex Band EP (2008)
After the Storm (2012)
Diskografia > Singlet

Coming Home (2007)
Only One (2008)
Silent Night (2009)
Tonight (2010)
Without You (2010)
Only One (2010, Eurooppalainen julkaisu)
Euphoria (2011, Saksalainen julkaisu)
Aiheesta muualla

Alex Bandin virallinen fanisivusto (Arkistoitu – Internet Archive)
The Callingin viralliset sivut
iBaller.com/Alex Band (Arkistoitu – Internet Archive)
Vihko

Kovakantiseen vihkoon tehtyjä piirustuksia ja muistiinpanoja.
Kouluvihkoja.
Vihko on pieni paperinen muistiinpanojen merkitsemiseen tarkoitettu kirja. Vihkoa käytetään myös piirtämiseen. Vihot eroavat toisistaan muun muassa käytetyn materiaalin, koon, viiva- ja ruutupainantojen tai sivumäärän mukaan. Vihkojen yleisimmät sivumäärät ovat joko 40 tai 80 sivua.[lähde? ] Euroopassa vihkojen koot ovat yleensä A-sarjaa, esimerkiksi A5 tai A6.
Tavanomaisten ruudullisten kouluvihkojen ruudut ovat yleensä neliön muotoisia 7 mm × 7 mm suuruisia ruutuja.[lähde? ]
Aiheesta muualla

Kuvia tai muita tiedostoja aiheesta Vihko Wikimedia Commonsissa
Vitorino Antunes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Vitorino Gabriel Pacheco Antunes
Syntymäaika: 1. huhtikuuta 1987 (ikä 37)
Syntymäpaikka: Freamunde, Portugali
Pelipaikka: laitapuolustaja
Pituus: 176 senttimetriä
Seura
Seura: Getafe
Junioriseurat
1996–2004: Freamunde
Seurat
| Vuodet | Seura | O | (M) |
| 2004–2006 | Freamunde | 44 | (0) |
| 2006–2008 | Paços Ferreira | 25 | (3) |
| 2007–2008 | → Roma (laina) | 5 | (0) |
| 2008–2012 | Roma | 0 | (0) |
| 2008–2009 | → Lecce (laina) | 10 | (0) |
| 2010 | → Leixões (laina) | 11 | (0) |
| 2011 | → Livorno (laina) | 6 | (0) |
| 2012 | → Panionios (laina) | 10 | (1) |
| 2012–2013 | Paços Ferreira | 14 | (3) |
| 2013–2015 | Málaga | 62 | (2) |
| 2015–2018 | Dynamo Kiova |  |  |
| 2017–2018 | → Getafe (laina) |  |  |
| 2018– | Getafe |  |  |
Maajoukkue
| 2007– | Portugali | 13 | (1) |
 Seurajoukkueuran tilastot kattavat vain kansalliset sarjat, päivitetty 2. helmikuuta 2015.  Maajoukkueuran tilastot päivitetty 2. marraskuuta 2019.
Vitorino Gabriel Pacheco Antunes (s. 1. huhtikuuta 1987 Freamunde, Portugali) on portugalilainen jalkapalloilija, joka edustaa espanjalaista Getafea. 176 senttimetriä pitkän Antunesin pelipaikka on vasen laitapuolustaja.
Antunes siirtyi synnyinkaupunkinsa Freamundesta pääsarjan Paços Ferreiraan kaudeksi 2006–2007 ilmaisella siirrolla. Antunes pelasi merkittävässä roolissa Paços Ferreiran saavuttaessa historiansa ensimmäisen UEFA Cup -paikan. Kauden päätyttyä Roma lainasi hänet osto-option sisältäneellä sopimuksella. Romassa Antunes pelasi ensimmäisen virallisen ottelunsa 12. joulukuuta 2007, kun seura kohtasi Mestarien liigassa Manchester Unitedin. Ensiesiintymisensä Italian liigatasolla Antunes teki 20. tammikuuta 2008 tultuaan vaihdosta kentälle ottelussa Cataniaa vastaan. Yhteensä hän pelasi kauden aikana vain viisi sarjaottelua, koska suurimman osan vastuusta saivat Italian maajoukkueessakin pelanneet Max Tonetto ja Marco Cassetti. Roma käytti osto-optionsa 2. huhtikuuta 2008 ja maksoi siirtosummana 1,2 miljoonaa euroa. Roma kuitenkin lainasi Antunesin kaudeksi 2008–2009 pääsarjaan nousseeseen Lecceen. Vuosina 2010–2012 hän kävi lainalla portugalilaisessa Leixõesissa, italialaisessa Livornossa ja kreikkalaisessa Panioniosissa. Heinäkuussa 2012 Antunes siirtyi kaudelta 2006–2007 tuttuun Paços Ferreiraan.
Portugalin maajoukkueessa Antunes teki ensiesiintymisensä vuonna 2007.
Vuosituhannen bileet Vol 6

| Vuosituhannen bileet Vol 6 Smurffit |
| --- | --- | --- |

Studioalbumin tiedot
 Julkaistu: 1999
 Formaatti: CD
 Levy-yhtiö: EMI
Listasijoitukset
  5.
Smurffien muut julkaisut
| Karaokesmurffit 1998 | Vuosituhannen bileet Vol 6 1999 | Hip Hop Hitit Vol 7 2000 |
Vuosituhannen bileet Vol 6 on Smurffien kuudes albumi vuodelta 1999. Levy myi 2 x kultalevyyn ja 1 x platinalevyyn oikeuttavan määrän.
Kappaleet

Megabailut (Mambo No.5) – 3.47
Sinä ja minä (Sinä ja minä) – 4.32
Ykkönen (Viimeinen) – 3.44
Välkky nalkuttaa (Calcutta (Taxi Taxi Taxi)) – 3.15
Moi tai hei Smurffiina (I Want It That Way) – 3.34
Smurffibändi (We Got The Power) – 3.19
Patin papukaija (Vamos A La Playa) – 3.07
Yksi kaksi lujaa (Sexy Sexy Lover) – 3.06
Doo daa (Doodah) – 3.08
Smurffimaata jynssätään (…Baby One More Time) – 3.30
Altaaseen (The Cup Of Life) – 4.02
Haloo hei (Hello Hey) – 3.29
Numero yksi (Smurfette We Love You) – 3.09
Smurffi fiksaa (His Name Is Handy) – 2.52
Tsoukkismurffi (Jokey Smurf) – 2.58
Smurffimaa (Smurf World) – 3.50
Addicted

Wikisanakirjassa on tähän liittyvä sananselitys: .
Addicted voi tarkoittaa seuraavia: